สวัสดีค่ะ ลูกอายุ 1 ขวบ 7 เดือน มีอาการตาบวมตื่นนอนมาตอนเช้าจะมีขี้ตาสีเหลืองๆเขียวๆเปียกๆ เป็นมา3 วันแล้วค่ะ อยากรุ้ว่าเกิดจากอะไร และรักษาอย่างไรค่ะ
สวัสดีค่ะ อาการตาบวม มีขี้ตาสีเหลือง-เขียว อาจเกิดจาก1. เยื่อบุตาอักเสบ (conjunctivitis) ซึ่งจะทำให้มีเยื่อบุตาบวม มีสีแดง คันตา เจ็บตา แสบตา มีขี้ตามาก โดยอาจเกิดจาก- การติดเชื้อไวรัส เช่น adenovirus, picornavirus มักมีอาการของไข้หวัดร่วมด้วย เช่น มีน้ำมูก คัดจมูก ไอ เจ็บคอ มีเสมหะ เป็นต้น- การติดเชื้อแบคทีเรีย ซึ่งมีหลายสายพันธ์ุ ทำให้เกิดอาการได้ตั้งแต่เล็กน้อยจนถึงรุนแรง มักไม่มีอาการของไข้หวัดร่วมด้วย- การสัมผัสกับสารก่อภูมิแพ้ ได้แก่ ฝุ่นละออง เกสรดอกไม้ เชื้อรา ขนสัตว์ อาหารทะเล เป็นต้น แต่อาการหลักคือคันตา ขี้ตามักจะใส ไม่เหนียวข้น และอาจทำให้มีน้ำมูกใส คันจมูก คัดจมูกได้2. การระคายเคืองจากสารเคมี เช่น ควันบุหรี่ ควันไฟ ฝุ่นละออง สบู่ แชมพู สเปรย์ คลอรีนในน้ำ เป็นต้น3. ตากุ้งยิง เป็นการอักเสบติดเชื้อของต่อมในหนังตาที่อยู่บริเวณโคนขนตา อาการคือมีปวดและเจ็บตา เปลือกตาบวมแดง เคืองตา ตาแดง น้ำตาไหล มีขี้ตามาก และจะมีตุ่มนูนบวมเล็ก ๆ คล้ายสิว หรือเป็นหัวหนอง อาจเกิดขึ้นที่เปลือกตาด้านนอกหรือด้านในในเบื้องต้น ให้พยายามกำจัดขี้ตาที่มีปริมาณมาก โดยให้ลูกหลับตาและใช้สำลีชุบน้ำสะอาดเช็ดขี้ตาออกให้หมด แล้วใช้ผ้าปิดตาเพื่อป้องกันการเผลอเอามือขยี้ตา และแนะนำควรพาลูกไปพบแพทย์เพื่อตรวจว่าเกิดจากการติดเชื้อแบคทีเรียหรือไม่ และจะได้พิจารณาว่าควรใช้ยาปฏิชีวนะฆ่าเชื้อสำหรับหยอดตาหรือแบบทานหรือไม่ค่ะ เพราะหากเกิดจากเชื้อแบคทีเรีย แล้วไม่ได้รับยาปฏิชีวนะ อาการอาจเป็นรุนแรงได้